**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

**2. ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 28/04/2022**

**Αριθμ. Πρωτ.: 6828**

**ΑΠΟΣΠΑΣΜΑ**

**Από το πρακτικό της αριθμ. 14ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 120**

**΄Εγκριση παράτασης προθεσμίας εκτέλεσης εργασιών του φυσικού αντικειμένου του έργου : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ , ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ».**

Στη Λιβαδειά σήμερα 27η Απριλίου 2022 ημέρα Τετάρτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6627/21-04-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1.Καπλάνης Κωνσταντίνος

2. Αποστόλου Ιωάννης (αν/κό μέλος κ. Μητά Αλέξανδρου 2.Καραμάνης Δημήτριος

προσήλθε στο 2ο Θ.Η.Δ.)

3. Καλογρηάς Αθανάσιος ΄ (Αν και είχαν νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6. Πούλος Ευάγγελος

7. Μπράλιος Νικόλαος (προσήλθε στο 1ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 8ο θέμα της ημερήσιας διάταξης έθεσε υπόψη των μελών το με αριθ. πρωτ. 6233/15-04-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«* ***ΙΣΤΟΡΙΚΟ ΤΟΥ ΕΡΓΟΥ :***

* *Με την υπ΄ αριθμό 303/2018 απόφαση της Οικονομικής Επιτροπής έγινε η κατάρτιση των όρων Διακήρυξης του έργου: «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ» προϋπολογισμού 2.200.000,00 €.*
* *Η διακήρυξη του έργου αναρτήθηκε στο ΚΗΜΔΗΣ με κωδικό 18PROC003472201 2018-07-24.*
* *Με την υπ΄ αριθμό 116/2019 Πράξη του Ε΄ Κλιμακίου του Ελεγκτικού Συνεδρίου έγινε ο προσυμβατικός έλεγχος της υπογραφής σύμβασης του έργου .*
* *Στις 3-04-2019 υπογράφηκε η σύμβαση κατασκευής του έργου μεταξύ του Δήμου Λεβαδέων και της αναδόχου εταιρείας Α.Γ. ΑΣΚΟΥΝΗΣ ΑΤΕΒΕ, ποσού 1.071.677,54.€ συμπεριλαμβανομένου του Φ.Π.Α., σύμφωνα με την οποία το έργο ολοκληρώνεται σε δέκα οχτώ μήνες από την υπογραφή της σύμβασης , ήτοι στις 3-10-2020 .*
* *Με την υπ άριθμό 236 / 23-09-2020 Απόφαση της Οικονομικής Επιτροπής , χορηγήθηκε παράταση του συμβατικού χρόνου εκτέλεσης έως την 30-06-2021 .*
* *Με τις υπ άριθμό 85 / 28-04-2020 , 186 / 21-07-2020 , 52 / 2-03-2021 Αποφάσεις της Οικονομικής Επιτροπής εγκρίθηκε ο 1ος ΑΠΕ , 2ος ΑΠΕ και ο 3ος ΑΠΕ , οι οποίοι περιλάμβαναν εργασίες απαραίτητες , που δεν είχαν προβλεφθεί στην αρχική εγκεκριμένη μελέτη.*

***ΑΝΤΙΚΕΙΜΕΝΟ ΤΟΥ ΕΡΓΟΥ***  *είναι :*

*ο εκσυγχρονισμός του υπόσκαφου κτιρίου που εφάπτεται του κτιριακού συγκροτήματος (πρώην κτίριο του Πανεπιστημίου). Πρόκειται για υφιστάμενο κτίριο που εκτείνεται υπόσκαφα σε υπόγειο χώρο κάτω από την πλατεία Λάμπρου Κατσώνη . Το υπόσκαφο αποτελείται από τον υπόγειο ενιαίο χώρο με συνολικό ύψος 6,00 μ .Η υφιστάμενη φέρουσα κατασκευή είναι από σύστημα στύλων και δοκών από οπλισμένο σκυρόδεμα σε όλη την έκταση .Η παρούσα κατάσταση του χώρου κρίνεται ιδιαίτερα επικίνδυνη λόγω των εκτεταμένων φθορών του οπλισμού και του σκυροδέματος .Στο υπόγειο δημιουργείται ο πολύχωρος πολιτισμού που θα φιλοξενήσει διάφορες πολιτιστικές εκδηλώσεις καθαρού εμβαδού 319,41 μ2 , καθώς και βοηθητικούς χώρους όπως (διάδρομος , WC , προθάλαμος WC ΑΜΕΑ , WC ΑΜΕΑ , αποθήκη ) καθαρού εμβαδού 243,10 μ2*

***ΠΡΟΤΑΣΗ ΠΑΡΑΤΑΣΗΣ*** *:*

*Ο ανάδοχος με το υπ΄ αριθμό 5211 / 30-03-2022 έγγραφο , αιτείται παράταση εκτέλεσης των εργασιών του προαναφερόμενου έργου έως την* ***30-09-2022*** *με αναθεώρηση , αναφερόμενος στους κάτωθι λόγους*

* *στην μη δυνατότητα εκτέλεσης εργασιών στο έργο, έως την κοινοποίηση στην εταιρεία μας του εγκεκριμένου 5ου ΑΠΕ .*
* *στην αναμονή της σύμφωνης γνώμης της ΔΕΔΔΗΕ Λιβαδειάς , σχετικά με την χωροθέτηση της Κεντρικής Κλιματιστικής Μονάδας στην οροφή του χώρου του υποσταθμού της ΔΕΔΔΗΕ .*
* *στην ανάγκη εκτέλεσης αυξημένων ποσοτήτων των συμβατικών εργασιών που καθίστανται αναγκαίες για την άρτια και έντεχνη κατασκευή του έργου .*

*Η Διευθύνουσα Υπηρεσία λαμβάνοντας υπόψη τα ανωτέρω,*

*και επειδή το έργο λόγω της φύσης και της ιδιαιτερότητας του , αναφέρεται σε εργασίες ενίσχυσης και αποκατάστασης βλαβών σε υφιστάμενο ήδη κτίριο κατά την εκτέλεση του οποίου και βάση των ευρημάτων που προκύπτουν , δημιουργήθηκε και δημιουργείται συνεχώς η ανάγκη εκτέλεσης εργασιών που δεν μπορούσαν να προβλεφθούν από την αρχική μελέτη του έργου , απαιτείται προσεκτικός σχεδιασμός προκειμένου το έργο να κατασκευαστεί με επιστημονικά άρτιο και έντεχνο τρόπο.*

*Εισηγήται την έγκριση της παράτασης εκτέλεσης των εργασιών του φυσικού αντικειμένου του έργου με τίτλο : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗΝ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ» έως τις* ***30-09-2022 με αναθεώρηση*** *, προκειμένου να διασφαλισθεί η ολοκλήρωση των εργασιών του ανωτέρου έργου .*

*Με την παράταση αυτή, δεν τροποποιείται το βασικό σχέδιο του έργου και όλα τα βασικά διακριτά στοιχεία της κατασκευής, παραμένουν όπως προβλέπονται στην αρχική σύμβαση του έργου».*

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

- Το με αριθ. πρωτ. 6233/15-04-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

- το υπ αριθμό πρωτ. 5211 / 30-03-2022 αίτημα του αναδόχου

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την παράταση του συμβατικού χρόνου εκτέλεσης των εργασιών του φυσικού αντικειμένου του έργου με τίτλο : «ΠΑΡΕΜΒΑΣΕΙΣ ΕΚΣΥΓΧΡΟΝΙΣΜΟΥ ΚΤΙΡΙΑΚΟΥ ΑΠΟΘΕΜΑΤΟΣ ΑΡΧΙΤΕΚΤΟΝΙΚΗΣ ΑΞΙΑΣ ΚΑΙ ΠΕΡΙΒΑΛΛΟΝΤΟΣ ΧΩΡΟΥ, ΜΕ ΕΦΑΡΜΟΓΕΣ ΕΝΕΡΓΕΙΑΚΗΣ ΑΝΑΒΑΘΜΙΣΗΣ ΓΙΑ ΤΗΝ ΧΡΗΣΗ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ» έως τις **30-09-2022 με αναθεώρηση** , προκειμένου να διασφαλισθεί η ολοκλήρωση των εργασιών του ανωτέρου έργου .

Με την παράταση αυτή, δεν τροποποιείται το βασικό σχέδιο του έργου και όλα τα βασικά διακριτά στοιχεία της κατασκευής, παραμένουν όπως προβλέπονται στην αρχική σύμβαση του έργου.

1. .**Η απόφαση πήρε αριθμό 120/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 28-04-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1.Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6. Πούλος Ευάγγελος

7. Μπράλιος Νικόλαος